text: Fri passage til gydebankerne
  31 marts 2014 kl. 16.27
  Så har vi godt nyt for vores fisk. Mandag åbnede Kolding Kommune for en ny fiskepassage med håb om, at fiskene vil blive mange mange flere om ganske få år.
  Formanden for miljøudvalget, Birgitte Kragh indviede det nye stryg, som skal lede havørrederne uden om Aller Mølle ved Christiansfeld. Her er fisk i hundredvis blevet slået ihjel, fordi de ikke har kunnet passe spærringen til 40 kilometer vandløb med gydepladser.
  På videoen fra YouTube kan de se, hvordan ørrederne i årevis har lavet de flotteste spring for at komme forbi mølle. Ofte forgæves og med døden til følge.
  
  Se fiskene springe
  
  